Document ID: 31999R2761

KOMISSION ASETUS (EY) N:o 2761/1999,
annettu 22 päivänä joulukuuta 1999,
jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88 kumoamisesta annetun asetuksen (EY) N:o 296/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999(1) ja erityisesti sen 4 ja 5 artiklan,
ottaa huomioon yhteisen maatalouspolitiikan mukaisia suoran tuen järjestelmiä koskevista yhteisistä säännöistä 17 päivänä toukokuuta 1999 annetun neuvoston asetuksen (EY) N:o 1259/1999(2) ja erityisesti sen 11 artiklan,
sekä katsoo seuraavaa:
1) Jäsenvaltioiden olisi liitettävä touko- ja marraskuun aikana maksetuista menoista laadittuun, yhteisön talousarvion kirjanpitoon tarkoitettuun asiakirjaan, josta säädetään asetuksen (EY) N:o 296/96, joka on annettu 16 päivänä helmikuuta 1996 jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta ja asetuksen (ETY) N:o 2776/88(3) kumoamisesta, sellaisena kuin se on viimeksi muutettuna asetuksella (EY) N:o 2236/98(4), 3 artiklan 5 kohdassa, velallisluetteloon perustuva taulukko, jossa esitetään yhteissumma kaikista EMOTR tukiosaston mukaisista todetuista mutta vielä perimättömistä saatavista. Jäsenvaltioitten olisi samoin toimitettava, asetuksen (EY) N:o 296/96 3 artiklan 5 kohdassa tarkoitettujen huhti- ja lokakuussa maksettujen menojen yhteisön talousarvion kirjanpitoon tarkoitettujen asiakirjojen esittämisen yhteydessä, taulukot, jotka esittävät asetuksen (EY) N:o 1259/1999 3 ja 4 artiklan mukaisesti pidätetyt määrät sekä kyseisen asetuksen 5 artiklan 2 kohdan mukaisen käytön.
2) Jos komissio ei ole saanut asetuksen (EY) N:o 1750/1999(5), joka on annettu 23 päivänä heinäkuuta 1999 Euroopan maatalouden ohjaus- ja tukirahaston (EMOTR) tuesta maaseudun kehittämiseen annetun neuvoston asetuksen (EY) N:o 1257/1999 soveltamista koskevista yksityiskohtaisista säännöistä, 37 artiklan 1 kohdassa säädettyjä asiakirjoja viimeistään kunkin vuoden 30 päivänä syyskuuta, se keskeyttää yllämainitun asetuksen 37 artiklan 2 kohdan mukaisesti, asetuksen (EY) N:o 1750/1999 mukaisesti suoritettuihin maksuihin liittyvät, jäsenvaltioille maksettavat kuukausiennakot ilmoitettuaan siitä asianomaisille jäsenvaltioille.
3) Jäsenvaltiot voivat käyttää, asetuksen (EY) N:o 1259/1999 3 ja 4 artiklan perusteella maksetun, tuen vähennyksistä saadut määrät eräisiin maaseudun kehittämistukeen liittyviin täydentäviin maatalouden toimenpiteisiin, kuten on säädetty yllämainitun asetuksen 5 artiklan 2 kohdassa. Näin pidätetyt määrät on käytettävä viimeistään niiden pidättämistä seuraavan kolmannen varainhoitovuoden aikana. Kyseisen ajanjakson päättyessä käyttämättömät määrät peritään takaisin vähentämällä ne varainhoitovuoden viimeisestä ennakosta. On soveliasta lisätä tätä koskevat yksityiskohtaiset säännökset asetukseen (EY) N:o 296/96, ja mukauttaa sen otsikko tämän uuden osion huomioon ottamiseksi.
4) EMOTR:n komitea ja asetuksen (EY) N:o 1259/1999 11 artiklassa säädetyt yhteiset hallintokomiteat eivät ole esittäneet lausuntoa näitten puheenjohtajan ilmoittaman aikaviiveen kuluessa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 296/96 seuraavasti:
1) Asetuksen otsikko korvataan seuraavalla tekstillä: "Komission asetus (EY) N:o 296/96 16 päivältä helmikuuta 1996, jäsenvaltioiden toimittamista tiedoista ja Euroopan maatalouden ohjaus- ja tukirahaston (EMOTR) tukiosastosta rahoitettujen menojen kuukausittaisesta kirjanpidosta, ja eräitten, neuvoston asetuksen (EY) N:o 1259/1999 toimeenpanoa koskevien, yksityiskohtaisten säännösten vahvistamisesta
.
"
2) Lisätään 3 artiklaan 6 a kohta seuraavasti: "6 a. Jäsenvaltioiden on toimitettava kaksi kertaa vuodessa, touko- ja marraskuun aikana maksetuista menoista kohdan a) taulukkoon, sekä huhti- ja lokakuun kohdan b) taulukkoon, laaditun, yhteisön talousarvion kirjanpitoon tarkoitetun asiakirjan, josta säädetään 5 kohdassa, liitteenä:
a) velallisluetteloon perustuva taulukko, jossa esitetään yhteissumma kaikista EMOTR-tukiosaston mukaisista todetuista mutta huhtikuun loppuun ja tilivuoden loppuun mennessä vielä perimättömistä saatavista;
b) huhtikuun lopun ja tilivuoden lopun tilannetta kuvaavat taulukot asetuksen (EY) N:o 1259/1999 3 ja 4 artiklan mukaisesti pidätetyistä määristä sekä kyseisen asetuksen 5 artiklan 2 kohdan mukaisesta käytöstä."
3) Lisätään 4 artiklaan 6 kohta seuraavasti: "6. Jos komissio ei ole saanut asetuksen (EY) N:o 1750/1999 37 artiklan 1 kohdassa säädettyjä asiakirjoja viimeistään kunkin vuoden 30 päivänä syyskuuta, komissio keskeyttää elokuussa yllämainitun asetuksen mukaisesti suoritettuihin menoihin liittyvien, jäsenvaltioille maksettavien kuukausiennakoiden maksun ilmoitettuaan siitä asianomaiselle jäsenvaltiolle.
Jos mainitut asiakirjat saadaan lokakuun 1 ja 15 päivän välisenä aikana, edellisessä alakohdassa tarkoitettuihin menoihin liittyvien ennakoiden maksua lykätään todettuun myöhästymiseen kuluneiden päivien verran.
Jos mainitut asiakirjat saadaan 15 päivän lokakuuta jälkeen, elokuussa, syyskuussa ja lokakuussa asetuksen (EY) N:o 1750/1999 mukaisesti suoritettuihin maksuihin liittyvien ennakoiden maksu keskeytetään seuraavan vuoden helmikuun maksuihin liittyvien ennakoitten maksuun asti.
Pidätetyistä määristä tehdään kokonaissitoumus niiden pidätysvuoden osalta."
4) Korvataan 6 artikla seuraavasti: " 6 artikla
1. Asetuksen (EY) N:o 1259/1999 3 ja 4 artiklan mukaisesti pidätetyt määrät on käytettävä kyseisen asetuksen 5 artiklan 2 kohdan mukaisesti yhteisön täydentäviin tukitoimiin viimeistään niiden pidättämistä seuraavan kolmannen varainhoitovuoden aikana.
2. Pidätetyt määrät, joita ei ole maksettu ensimmäisen kohdan mukaisesti, on vähennettävä kyseisen varainhoitovuoden lokakuun maksuja koskevien ennakkojen määrästä."
5) Lisätään 7 artiklan 1 kohdan 1 alakohtaan osio c seuraavasti: "c) Ilmoitettavissa menoissa ei oteta huomioon asetuksen (EY) N:o 1259/1999 3 ja 4 artiklan mukaisesti tehtyjä vähennyksiä."
6) Artiklaan 8 ilmaisu: "kohta 6" korvataan ilmaisulla "kohdat 6 ja 6 a".
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2000 aiheutuneisiin menoihin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä joulukuuta 1999.

Labels: 12
15